Toshkentdagi Oloy bozorida qayta qurish ishlari boshlandi

Toshkent shahridagi Oloy bozorida keng miqyosli qayta qurish ishlari boshlab yuborildi, deb xabar beradi UZ24.

Dushanba, 29-fevral kuni aholi bozor hududidagi qator eski inshootlar buzilayotganini xabar qildi. Rekonstruksiya ishlari oziq-ovqat savdosi olib boriladigan pavilyondan boshlangan.

Avvalroq Oloy bozorida keng miqyosli qayta qurish amalga oshirilishi haqida xabar berilgan edi. Savdo nuqtalarining “hammasi birda” shaklida ixchamroq va qulayroq joylashuvini tashkil etish rejalashtirilmoqda. Qurilish va ta’mirlash ishlarini 2016-yilning avgust oyi oxirigacha tugatish ko‘zda tutilgan.

Bundan tashqari, Mirobod bozorida ham rekonstruksiya ishlari olib boriladi, u yerda asosiy bino yangilanadi. Ikki bozordagi ta’mirlash ishlariga jami 15 milliard so‘m ajratilgan.